**המכללה לביטחון לאומי**

**מחזור מ"ח 2020-2021**

**בוקר ושובע טוב,**

**הנדון: אקטואליה ורלבנטיות**

1. בהמשך לישיבות הסיכום בהן דנו על החסר באקטואליה ורלבנטית בתוכנית מב''ל מחזור מ''ז רצ''ב שתי הצעות לשילוב שתי סוגיות אחת מקומית, **מחאת הדגלים השחורים**, והשנייה בינ''ל/גלובלית – **הבחירות בארה''ב** (כפי שהוצע על ידי אל''מ מיל' יהודה יוחננוף) ולהלן:-

**א. מחאת הדגלים השחורים**

מחאת הדגלים השחורים, הינה תנועה חברתית אשר קמה בישראל בשנת 2020, בעקבות המשבר הפוליטי בישראל (2019–2020) ומשבר הקורונה והקשר שמותחים יוזמי המחאה בין הכשלים השלטוניים למחדלים בטיפול, בראייתם, בחיידק הקורונה. המחאה מתקיימת מזה מספר חודשים בירושלים, מול מעון ראש הממשלה, בתל אביב ובגשרים הממוקמים בצמתים ובכבישים מרכזיים. במוקד המחאה דרישה שראש הממשלה נתניהו יתפטר מתפקידו. מנגד מתקיימות הפגנות בעד המשך כהונתו של ראש הממשלה המאורגנות בעיקר על ידי ארגון לה פמיליה (ארגון האוהדים "לה פמיליה" (מאיטלקית: "La Famiglia" - "המשפחה") נוסד בשנת 2005. רבים ממקימיו הם חברי ארגון "גוב האריות" לשעבר, שהתפרק שנה קודם לכן- ויקיפדיה).

על פניו נראה, אליבא למומחים ופרשנים, כי המחאה תימשך גם בשבועות ואולי החודשים הקרובים וכי אין מדובר באירוע שולי אלא בהתפתחות חברתית חשובה משמעותית, הדומה, אולי לא בהיקפה, למחאת האוהלים. מדובר באירוע שקורה כמעט בכל סוף שבוע אך לא רק, המדווח באמצעי התקשורת תדיר ומכאן גם המלצתי להבטיח ליווי, דיון, תצפית ועיבוד בסוגיה במסגרת תכנית הלימודים של מחזור מ''ח.

**המלצה** – גם כמסר לענייננו לשדר כי במב''ל שמים דגש על סוגיות בוערות המתרחשות בישראל ובעולם, מייד ועכשיו, **להקדיש את יום ג' 8.9**, לדיון ועיבוד בנושא. התכנית יכולה וצריכה לכלול: דובר מטעם תנועת הדגלים השחורים (אפשר פנל בו ישתתפו תא''ל אמיר השכל, ראש השב'כ לשעבר דיסקין, אליעד שרגא), דובר או פאנל דומה של התומכים, דובר שיציג את המימד החברתי ועיבוד צוותי. התכנית האידיאלית בראייתי כוללת גם יציאה אל השטח, באופן ניאטרלי, ולשמוע מקרוב העמדות של הצדדים (**מתן כבקשתך - את שני מפגשי הרשת הייתי מכניס ביום חמישי 10 בספטמבר במקום הצגת נותני שירות ומרצה אורח**). באופן אישי אין לי כל בעיה גם שיום זה יתקיים ביום ראשון ה-6.9 , יום הל''ע הראשון!

**ב. הבחירות בארה''ב**

הבחירות בארה''ב יתקיימו ביום שלישי ה-3 לחודש נובמבר. **במועד זה, על פי הגרף, אנו מתוכננים להיות באירופה**. אחסוך את זמנכם ולא ארחיב על חשיבותן של בחירות אלו, בראש וראשונה, לאזרחי ארה''ב, לעולם כולו ולמדינת ישראל הנהנית מיחסים מיוחדים עם המעצמה היחידה בעולם. לא הייתי בונה על ביטול נסיעתנו לאירופה, מה שבוודאי יאפשר קיומו של אירוע רציני סביב הבחירות ובזמן אמת.

**המלצה –** את מועד הבחירות, חרף ציוצו של הנשיא המכהן, לא ניתן יהיה לשנות והן תתקיימנה כנהוג ביום שלישי הראשון של חודש נובמבר ב-3 לחודש. סגירת הקלפיות ב-20:00 באותו יום ותחילת זרימת הדיווחים על התוצאות תחל בסמיכות לסגירת הקלפיות ומכאן גם המלצתי להתחיל את האירוע במב''ל בשעה 03:00 אור ליום רביעי ה-4 לחודש. במליאת מב''ל ע''ג שני מסכים יוקרנו שתי רשתות מובילות (fox ו-cnn ), מרצה אורח מלווה שגם יסביר על תהליך הבחירות וגם יסביר את מה שאנו רואים על גבי המרקעים ילווה אותנו במשך מספר שעות ועד לקבלת תוצאה – התייעצתי כבר עם ד''ר ישראל ויסמל בנושא. התפאורה והמזון לא פחות חשובים.

קבלת ההמלצה יחייב התאמת הגרף, אולי גם לשנות את עיתוי הסיור. אופציה ב', פחות טובה ומומלצת – קיומו של אירוע בין הימים שלישי רביעי באירופה- מניסיון שנה קודמת אנו מתוכננים כנראה להיות במועד זה בבריסל.

בברכה

אמיר